◆ पार्टी के मनोनीत पदाधिकारियों को प्रमाण-पत्र व अंग वस्त्र देकर किया गया सम्मानित
छपरा, सारण
तरैया प्रखंड के शाहनेवाजपुर गांव स्थित पचभिंडा पंचायत के पूर्व मुखिया यासमीन खातून के आवास पर बुधवार को राष्ट्रीय जनता दल द्वारा प्रखंड स्तरीय कमिटी विस्तार सह सम्मान समारोह का आयोजन किया गया। जिसमें इस नव मनोनीत पंचायत अध्यक्ष, उपाध्यक्ष समेत व अन्य पदाधिकारियों को प्रमाण-पत्र व अंग वस्त्र देकर उन्हें सम्मानित किया गया। इस दौरान कार्यकर्ताओं ने अपने नेताओं का गर्मजोशी के साथ स्वागत किया।
वहीं कार्यक्रम को सम्बोधित करते हुए राजद जिलाध्यक्ष सुनील राय ने कहा कि पार्टी में व्यक्ति विशेष या व्यक्ति बड़ा नहीं होता, पार्टी और संगठन बड़ा होता है। राजद सभी जातियों और धर्मों का पार्टी है, राजद की यह लड़ाई देश हित में है, राजद संविधान बचाने की लड़ाई लड़ रहा है। यह लड़ाई और संघर्ष देश को बचाने की लड़ाई है। यह लड़ाई देश से गरीबी और बेरोजगारी भगाने की लड़ाई है। वही तरैया के पूर्व विधायक मुद्रिका प्रसाद राय ने कहा कि पार्टी के निर्देश पर प्रखंड स्तरीय समिति का गठन कर पंचायत स्तरीय पदाधिकारियों का मनोनयन किया गया है तथा उन्हें जिम्मेवारी सौंपी गई है। पार्टी के निर्देश पर सभी पंचायतों में अंबेडकर परिचर्चा कर सभी समूह के लोगों को शामिल किया जा रहा है और उन्हें राजद की कार्य योजनाओं की जानकारी दी जा रही है।
मौके पर राजद के जिला महासचिव अखिलेश यादव, प्रखंड अध्यक्ष तारकेश्वर राय, डटरा पुरसौली के मुखिया अजय राय, पैक्स अध्यक्ष ललन राय, पूर्व पैक्स अध्यक्ष संजय यादव, पूर्व जिला पार्षद सदस्य हरेंद्र राय, विजय राय, चंदेश्वर राय, पूर्व मुखिया बिजेंद्र मांझी, मोहम्मद आजाद, ओम प्रकाश यादव समेत दर्जनों राजद कार्यकर्ता और मनोनीत पदाधिकारी उपस्थित थे।